Държавен вестник, бр. 99, 2010 г., стр. 119

БРОЙ  99	
Д Ъ Р Ж А В Е Н  В Е С Т Н И К 	
СТР.  119  
и настоящите дейности на правителствата, на 
други организации и агенции, които се стремят 
да пропагандират възобновяемата енергия.
В. Агенцията:
1. ще дава годишен отчет за дейността си 
пред своите членове;
2. ще информира членовете си за напът­
ствията във връзка с политиката си, щом те 
бъдат формулирани; и
3. ще информира членовете си относно 
консултациите и сътрудничеството със същест­
вуващите международни организации и тяхната 
дейност в тази област.
Член V
Работна програма и проекти
А. Агенцията ще извършва дейността си въз 
основа на годишна работна програма, подгот­
вена от Секретариата, разгледана от Съвета и 
приета от Асамблеята.
Б. В допълнение на своята работна програма 
агенцията може след консултиране с членовете 
си и в случай на несъгласие, след одобрението 
на Асамблеята, да изпълнява проекти, започна­
ти и финансирани от членове, в зависимост от 
наличието на нефинансови ресурси от страна 
на агенцията.
Член VІ
Членство
А. Членството е на разположение на тези 
държави, които са членки на Организацията на 
обединените нации и на регионални междупра­
вителствени организации, работещи в областта 
на икономическата интеграция, които желаят 
и имат възможност да действат в съгласие с 
целите и дейностите, заложени в този устав. За 
да бъде допусната за член на агенцията, една 
регионална междуправителствена организация, 
работеща в областта на икономическата инте­
грация, трябва да бъде образувана от суверенни 
държави, поне една от които да бъде член на 
агенцията и чиито членове да са є дали пъл­
номощия в поне една от областите, които са 
в обсега на действие на агенцията.
Б. Тези държави и регионални междуправи­
телствени организации, работещи в областта на 
икономическата интеграция, ще станат:
1. членове – учредители на агенцията, тъй 
като са подписали този устав и са депозирали 
ратификационен документ;
2. други членове на агенцията, като депозират 
присъединителен документ, след като молбата 
им за членство е одобрена; членството ще се 
смята за одобрено, ако три месеца след като 
молбата е била изпратена до членовете, не е 
било изразено несъгласие; в случай на несъг­
ласие по молбата трябва да се вземе решение 
от Асамблеята в хармония с чл. ІХ, абз. З, т. 1.
В. В случай на регионална междуправител­
ствена организация, работеща в областта на 
икономическата интеграция, организацията и 
нейните държави членки трябва да решат какви 
ще са техните отговорности за изпълняването 
на задълженията им според този устав. Ор­
ганизацията и нейните държави членки няма 
да имат правото да упражняват едновременно 
права, включително и право на глас, във връзка 
с този устав. В своите ратификационни или 
присъединителни документи тези организации 
ще трябва да заявят степента на компетенци­
ята си относно въпросите, ръководени от този 
устав. Тези организации ще трябва също така 
да информират и администрацията за всяка 
значима промяна в степента на тяхната ком­
петенция. В случай на гласуване по въпроси в 
рамките на тяхната компетенция регионалните 
междуправителствени организации, работещи 
в областта на икономическата интеграция, ще 
гласуват с брой на гласовете, който е равен 
на общия брой на гласовете, полагащи се на 
техните държави членки, които същевременно 
са и членове на тази агенция.
Член VІІ
Наблюдатели
А. Статус на наблюдател може да бъде даден 
от Асамблеята на:
1. междуправителствени и неправителствени 
организации, активни в областта на възобно­
вяемата енергия;
2. организации, подписали, но не ратифи­
цирали устава, и
3. кандидати за членство, чиято молба 
за членство е одобрена в съгласие с чл. VІ, 
абз. Б, т. 2.
Б. Наблюдателите могат да участват без право 
на глас в публичните сесии на Асамблеята и 
нейните помощни органи.
Член VІІІ
Органи
А. С настоящото се основават като основни 
органи на агенцията:
1. Асамблеята;
2. Съветът; и
3. Секретариатът.
Б. Асамблеята и Съветът, който трябва да 
бъде одобрен от Асамблеята, могат да устано­
вяват помощни органи както намерят за необ­
ходимо за извършването на техните функции 
в съгласие с този устав.
Член ІХ
Асамблеята
А. 1. Асамблеята е върховният орган на 
агенцията.
2. Асамблеята може да обсъжда всеки въпрос, 
който е в обсега на този устав или който е 
свързан с пълномощията и функциите на всеки 
орган, посочен в този устав.
3. По тези въпроси Асамблеята може:
а) да взема решения и да прави препоръки 
до всеки такъв орган; 
б) да прави препоръки до членовете на 
агенцията по тяхна молба.